La Regidoria de Memòria Històrica i Democràtica presenta el llibre 'Sagunto 1984'
27 de febrer 2025

![](/media/dyuftqsv/img_5145_c.jpg?width=850&height=566.6666666666666)

L'Ajuntament de Sagunt ha posat punt final a la programació amb la qual es commemora el 40 aniversari del tancament d’AHM amb la presentació del llibre _Sagunto 1984: Reconversión industrial y cambio social_. En esta obra col·lectiva, coordinada per José Manuel Rambla, ha col·laborat la Regidoria de Memòria Històrica i Democràtica.

En estes pàgines es relata la desaparició d'aquelles grans fàbriques, d'un mode de vida i d'una cultura del treball que va tirar a volar fa quaranta anys en processos com el de la reconversió industrial de la ciutat. _Sagunto 1984: Reconversión industrial y cambio social_ rememora uns fets que conviden a girar la mirada sobre la lluita obrera. Però no com un exercici de nostàlgia, sinó com una reflexió sobre els reptes socials i democràtics que la societat té per davant.

![](/media/drgjikwn/img_5130_c.jpg?width=850&height=566.6666666666666)

La presentació d'esta monografia sobre la reconversió i els seus efectes socioeconòmics ha tingut lloc al Centre Cívic Antic Sanatori d’AHM. Cal esmentar la participació del regidor de Memòria Històrica i Democràtica, Roberto Rovira, responsable de moderar l'esdeveniment literari, així com la del periodista i editor, José Manuel Rambla; la doctora en Història Contemporània, Maria Hebenstreit; i el doctor en Economia, Juan Ramón Gallego.

L'autoria del preàmbul d'esta publicació correspon a Joaquín Estefanía i els coautors i les coautores són els següents: José Manuel Rambla, Ion Andoni del Amo Castro, David Álvarez García, Pere Beneyto, Paz Benito del Pozo, Pablo Díaz Morlán, Joaquín Estefanía Moreira, Juan Ramón Gallego Bono, Sergio Gálvez, Ernest García, Marta G. Rivera Ferre, Miguel Ángel García Calavia, Maria Hebenstreit, Pedro Montesinos Blasco, Miguel Molina-Alarcón, Joan Pedro-Carañana, Julio Acher Ramiro Bodí, Miguel Ángel Sáez García, Francisco Sierra Caballero, Juan Antonio Tomás Carpi, Tomás Bueno i Eduardo Leste.

![](/media/o13ezpzm/img_5134_c.jpg?width=850&height=566.6666666666666)

*   [](http://www.facebook.com/sharer.php?u=https://aytosagunto.es/va/actualitat/2025-02-27-la-regidoria-de-memoria-historica-i-democratica-presenta-el-llibre-sagunto-1984/ "Facebook")
*   [](http://twitter.com/share?url=https://aytosagunto.es/va/actualitat/2025-02-27-la-regidoria-de-memoria-historica-i-democratica-presenta-el-llibre-sagunto-1984/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-02-27-la-regidoria-de-memoria-historica-i-democratica-presenta-el-llibre-sagunto-1984/ "Linked In")
*   [](mailto:?body=https://aytosagunto.es/va/actualitat/2025-02-27-la-regidoria-de-memoria-historica-i-democratica-presenta-el-llibre-sagunto-1984/)